Diari Oficial de la Generalitat Valenciana


Sumari del DOGV 6178, del 05-01-2010 (2009/14783)

Informació pública de l'alternativa tècnica de Programa d'Actuació Aïllada de l'Àmbit Avinguda Peris i Valero, Número 76 i 78, Cantó Carrera Font de Sant Lluís de València.
----------------------------------------------------------------------------------------------------------------------------------------------------------------------------

### Dades del document

Número de DOGV
:   6178

Data del DOGV
:   05-01-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/14206


Data del document
:   15-12-2009

Organisme emissor
:   Inversora del Reino de València, SL

Tipus de document
:   Informació Pública

Descriptors 

:   * València
    * pla d'urbanisme
    * empresa privada

Informació pública de l'alternativa tècnica de Programa d'Actuació Aïllada de l'Àmbit Avinguda Peris i Valero, Número 76 i 78, Cantó Carrera Font de Sant Lluís de València. [2009/14746]  
La companyia mercantil Inversora del Reino de Valencia, SL, amb CIF T95389795, domiciliada en 46354 València, carrer Almirall Cadafal, número 15, 3r, ha formulat alternativa tècnica de Programa d'Actuació Aïllada de l'Àmbit Avinguda Peris i Valero, Número 76 i 78, Cantó Carrera Font de Sant Lluís de València. L'alternativa indicada està composta de memòria de programa, projecte d'urbanització i projecte de reparcel·lació forçosa.  
L'àmbit objecte de programació es troba en el districte Quatre Carreres, barri En Corts, afecta totalment o parcialment a les parcel·les cadastrals 6312034YJ2761A, 6312035YJ2761A, 6312036YJ2761A, 6312037YJ2761A i 6312004YJ2761A. Limita: nord, Avinguda Peris i Valero; sud: posteriors de les edificacions que enfronten al carrer Organista Plasència, número 5, 7, 9, 11, 13 i 15; est: edifici situat en l'avinguda Peris i Valero, número 80 i 82 i (RV-4) sistema local xarxa viària; i oest: finques resta no incloses en l'àmbit d'actuació que enfronten al carrer Carrera Font de Sant Lluís qualificades com (GRV-3) sistema general xarxa viària.  
D'acord amb l'article 258 del Decret 67/2006, de 19 de maig, del Consell de la Generalitat Valenciana, pel qual s'aprova el Reglament d'Ordenació i Gestió Territorial i Urbanística, modificat pel Decret 36/2007, de 13 d'abril, se sotmet a informació pública durant el termini d'un mes comptador des de l'endemà de la data de publicació d'aquest anunci en el Diari Oficial de la Comunitat Valenciana, prèvia protocol·lització de l'alternativa tècnica indicada en la notaria de José Luis Pavia Sanz i Miguel Maldonado Chiarri, amb domicili en 46263 València, carrer Pintor Sorolla, número 13, 2n, 2ª, la qual podrà ser consultada, de dilluns a divendres, ambdós inclusivament, en horari de 10.00 a 14.00 hores; qualsevol persona podrà comparéixer en la notaria esmentada per a obtindre a càrrec seu una còpia total o parcial de la documentació protocol·litzada, consultar la documentació referida i/o formular les al·legacions, els suggeriments, els informes i qualssevol altres documents que estimen oportú aportar en relació amb l'expedient.  
Així mateix, s'ha depositat un exemplar de la documentació en l'Ajuntament de València, on igualment durant el referit termini, els interessats podran personar-se en avinguda Aragó, número 35, quarta planta, Servici de Gestió Urbanística, Secció Gestió de Sòl Municipal P. A. A., de dilluns a divendres, ambdós inclusivament, en horari de 09.00 a 13.00 hores per a consultar l'alternativa tècnica i/o efectuar les al·legacions, els suggeriments, els informes i qualssevol altres documents que estimen oportú aportar en relació amb l'expedient. També es podrà consultar en el tauler d'anuncis de la pàgina web de l'Ajuntament de València, , i al seu torn, i a l'efecte d'aclarir dubtes, conceptes o altres qüestions es podrà concertar reunió en la localitat, prèvia petició telefonant al 457 464 802, sent el director de projecte Javier Gil.  
Al seu torn, durant el termini d'un mes indicat, es podran presentar altres alternatives tècniques en competència, i en aquest cas, i després de finalitzar aquell, s'iniciaria un altre termini d'informació pública de 15 dies hàbils, per a formular al·legacions sobre les alternatives que si és el cas s'hagueren presentat.  
El termini per a presentar proposicions juridicoeconòmiques a qualsevol de les alternatives tècniques presentades serà de 10 dies hàbils, que començaran a comptar de forma automàtica l'endemà de la finalització del termini per a formular al·legacions a aquestes.  
Als efectes de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquest anunci serveix a aquells interessats possibles que resultaren desconeguts.  
Finalment, i de conformitat amb el que preveu l'article 172.3 de la Llei 16/2005, de 30 de desembre, de la Generalitat, Urbanística Valenciana, es posa de manifest que els propietaris i titulars de drets afectats estan obligats a exhibir els títols que posseïsquen i declarar les situacions jurídiques que coneguen i afecten les seues finques. L'omissió, l'error o la falsedat en aquestes declaracions no podrà afectar el resultat objectiu de la reparcel·lació, però si s'apreciara dol o negligència greu, podrà exigir-se la responsabilitat civil o penal que pertoca.  
València, 15 de desembre de 2009.- L'administrador únic: Francisco Andrés Sales.